OpenLLM-France/wikimedia huggingface dataset:
# Bonnœuvre

Bonnœuvre (en bretó Banvre) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 554 habitants. Limita amb Saint-Mars-la-Jaille, Pannecé i Riaillé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 557 | 566 | 524 | 521 | 532 | 506 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Yves Ploteau | Divers gauche |
# La Rouxière

La Rouxière (en bretó Kerrouz) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 905 habitants. Limita amb Maumusson, La Roche-Blanche, Saint-Herblon i Belligné.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 947 | 967 | 840 | 804 | 773 | 876 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Marie-Thérèse Perroteau | |
| 2008- | Alain Brunelle | |
# Kalrayan

Kalrayan són unes muntanyes de l'Índia al Tamil Nadu, a l'est del Tenandamalai, del que estan separades per la vall del Kottapatti. Diverses seccions porten noms particulars sent les dues principals els Periya Kalrayans (Grans Kalrayans) amb fins a uns 1300 metres, i els Chinna Kalrayans (Petits Kalrayans) que estan per sota de mil. Als Periya Kalrayan hi ha el temple de Kari Raman de gran devoció entre els malaiyalis. Les terres d'aquestes muntanyes estan repartides entre cinc zamindaris. La població és quasi exclusivament malaiyali, un grup tàmil amb peculiaritats pel seu aïllament a aquestes muntanyes.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Sainte-Rose-2

El cantó de Sainte-Rose-2 és una divisió administrativa francesa situat al departament de Guadalupe a la regió de Guadalupe.

## Composició

El cantó comprèn les comunes:
* Sainte-Rose, fracció de comuna
* Deshaies: 4 043 habitants

## Administració

Llista dels consellers generals successius :
| Període | Identitat | Partit |
| 2001-2008 | Jeanny Marc | GUSR |
| 2008-2014 | Max Mathiasin | FGPS |
| Les dades anteriors no són pas conegudes ||||
# Cantó de Les Abymes-1

El cantó de Les Abymes-1 és una divisió administrativa francesa situat al departament de Guadalupe a la regió de Guadalupe.

## Composició

El cantó comprèn part de la comuna de Les Abymes.

## Administració

Llista dels consellers generals successius :
| Període | Identitat | Partit | Qualitat |
| 1998- | Éric Jalton | FGPS | |
| Les dades anteriors no són pas conegudes ||||
# Cepet

Cepet (francès Cépet) és un municipi occità, del Llenguadoc, situat al departament de l'Alta Garona i a la regió d'Occitània.

## Referències

* ↑ Toponímia occitana
# Oxelaëre

Oxelaëre (en neerlandès Okselare) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 466 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 508 | 571 | 515 | 436 | 383 | 362 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Marie-Christine Coddeville | |
| 2008- | Stéphane Dieusaert | |
# Governació de Sohag

La governació de Sohag (àrab: محافظة سوهاج, muḥāfaẓat Sūhāj) és una de les governacions o muhàfadhes d'Egipte, situada al centre del país, a les valls del Nil. La seva capital és la ciutat de Sohag. L'any 2006 tenia 3.746.377 habitants.
La governació té 12 ciutats importants: Akhmim, el-Balyana, Dar el-Salam, Girga, Juhayna, el-Mansha, el-Maragha, Sakulta, Sohag, Tahta, Tima, el-Usayrat.
Altres llocs destacables de la goveranció són: Abidos, Apollonos Polis, Beit Khallaf, el-Hawawish, Athribis, Kom Ishqaw, el-Salamuni, Qaw al-Kebir.

## Vegeu també

* Accident ferroviari de Sohag

## Referències

* ↑ Dades a Geohive basades en dades de la CAPMAS (Central Agency for Public Mobilisation and Statistics)

## Enllaços externs

* Governació de Sohag Lloc web oficial
# Districte d'Independencia

Independencia és un districte a la província de Lima al Perú. És part de ciutat de Lima. Oficialment establert com a districte el 16 de març de 1964, l'alcalde d'Independencia és Lovell Yomond Vargas. El districte té una superfície de 14,56 km². El seu centre administratiu està situat 130 metres sobre el nivell del mar. Limita:
* Cap al nord: Districte de Comas
* A l'est: San Juan de Lurigancho
* Cap al sud: Rímac i San Martín de Porres
* Cap a l'oest: Los Olivos

## Vegeu també

* Organització política del Perú

## Enllaços externs

* (castellà) lloc oficial del districte
# Magdalena del Mar

Magdalena del Mar, coneguda generalment com a Magdalena, és un districte de la Província de Lima, Perú. El seu alcalde actual és Francis James Allison Oyague. Magdalena es va establir oficialment com a districte el 10 de maig de 1920.

## Geografia

Amb una superfície de 3,61 km², Magdalena fa frontera amb els districtes de San Miguel a l'oest, Pueblo Libre i Jesús María al nord, San Isidro a l'est, i l'oceà Pacífic al sud.
Durant més de cinquanta anys, la frontera oriental del districte ha estat disputada amb el veí San Isidro. Un jutge va demanar els consells dels dos districtes dipositar els diners dels contribuents de les àrees afectades al Banc Nacional del Perú fins que aquest conflicte de llarga durada es resolgui.

## Demografia

Segons una estimació del 2002 feta pel INEI, el districte té 52.976 habitants i una densitat de població de 14.674,8 persones/km².

## Vegeu també

* Organització política del Perú

## Enllaços externs

* (castellà) Municipalidad Distrital de Magdalena del Mar Arxivat 2020-02-21 a Wayback Machine.
# Surquillo

Surquillo és un districte de la Província de Lima, Perú. Hi fan frontera els districtes de San Isidro i San Borja al nord; Miraflores al sud i cap a l'oest; i Santiago de Surco a l'est.
A causa de la seva situació central, Surquillo és un districte comercialment molt actiu. Encara que Surquillo està envoltat completament per districtes de classe alta, és principalment un districte de classe mitjana-baixa. L'àrea de la ciutat vella de Surquillo és perillosa i els turistes no hi van sols, hi ha abundants lladres i bandes violentes. No obstant això, algunes parts de la zona residencial de Surquillo tenen un índex més baix de delinqüència i un més alt nivell de vida, com Barrio medico o el Conjunto Dammert Muelle.
Surquillo sembla en el mapa com la combinació d'un trapezoide i d'un triangle, amb l'avinguda Tomás Marsano com el seu separador. L'àrea trapezoïdal és el districte de ciutat vella, constituït per blocs uniformement espaiats, mentre que el triangle invertit és el districte nou, fet de zones principalment residencials amb carrers que es torcen i espaiat desigual entre blocs. El 1983 Surquillo perdia més que la meitat del seu territori, al néixer el districte de San Borja a la part del nord del districte.
Es poden trobar a Surquillo petites ruïnes pre-inques, així com un baluard de defensa anomenat Trinchera Nº 3 i localitzat a l'avinguda Angamos que va ser utilitzat per l'Exèrcit Peruà durant la Guerra del Pacífic contra Xile. A la gastronomia de Surquillo el plat típic és l'anomenat "salchichaufa", fusió de dos plats d'arròs chaufa i salchipapa.

## Vegeu també

* Organització política del Perú
# Governació de Suez

La governació de Suez (àrab: محافظة السويس, muḥāfaẓat as-Suways) és una governació o muhàfadha d'Egipte situada al nord-est del país, a les dues ribes del Canal de Suez. La seva capital és la ciutat de Suez, i l'any 2006 tenia 510.935 habitants.
Els recursos naturals de què disposa són la pedra calcària, argila, carbó, petroli, marbre i calç. Les atraccions turístiques inclouen El-Ein, l'àrea de El-Sokhna (un centre recreatiu i mèdic important) i diversos llocs històrics. Hi ha cinc ports a la governació: el port d'El-Sokhna, el port Tewfiq, el port d'Adabeya, un port petrolier, i el port de pescadors d'El-Atka.

## Vegeu també

* Al-Kulzum.

## Referències

* ↑ Dades a Geohive basades en dades de la CAPMAS (Central Agency for Public Mobilisation and Statistics)

## Enllaços externs

* Lloc web oficial
# Cieneguilla

Cieneguilla és un dels 43 districtes que hi ha a la Província de Lima. És un dels pocs districtes que no estan completament urbanitzats. Fa frontera a l'est amb la província de Huarochirí a la Regió de Lima, al sud i cap a l'oest amb el districte de Pachacámac, al nord amb els d'Ate i Chaclacayo. La ruta d'accés principal és una autopista que surt del districte de La Molina. El districte es troba a la vall del riu Lurín. En aquest riu, fins als anys 1980, es podia trobar una gran quantitat gran de gamba. La vall de riu Lurín és una de les tres valls de Lima (vall del riu Rímac, vall del riu Chillón i vall del Riu Lurín), que no ha estat devastat pel creixement urbà sense regulació ni planificació de Lima. En aquest sentit, la vall en general i Cienguilla, en particular, encara té àrees salvatges, natura, i molts més paisatges atractius.

## Vegeu també

* Organització política del Perú

## Enllaços externs

* Municipalidad Distrital de Cieneguilla (castellà)
* Valle Verde Arxivat 2006-05-04 a Wayback Machine. (castellà)
* Mariposas de Cieneguilla Arxivat 2006-05-02 a Wayback Machine. (castellà)
* Salvemos Cieneguilla Arxivat 2005-12-17 a Wayback Machine. (castellà)
# Amt Landschaft Sylt

Amt Landschaft Sylt és un amt al districte de Nordfriesland, a l'estat de Slesvig-Holstein, Alemanya. Té una extensió de 41,38 km² i una població de 5.578 habitants (2008).
Cobreix l'illa de Sylt (excepte la ciutat independent de Westerland), al Mar del Nord, aproximadament 65 quilòmetres al nord-oest de Husum. L'antiga seu era Sylt-Ost, ara Sylt. El burgmestre és Manfred Ueckermann (CDU)

## Subdivisió

Comprèn els municipis de
* Hörnum
* Kampen
* List
* Sylt
* Wenningstedt-Braderup

## Enllaços externs

* Amt Landschaft Sylt (alemany)
# Pikaia gracilens

Pikaia gracilens és un animal extint conegut a partir d'un fòssil del Cambrià mitjà trobat a prop del Mont Pika, al Burgess Shale de la Colúmbia Britànica. Va ser descobert per Charles Walcott, i ell va ser el primer a descriure'l, el 1911. Basant-se en l'òbvia i regular segmentació del cos, en Walcott el va classificar com a membre dels Polychaeta. S'assembla a un peix que encara existeix, conegut com a llanceta.
Durant la seva revisió de la fauna de Burgess Shale el 1979, el paleontòleg Simon Conway Morris va classificar Pikaia gracilens com a cordat, convertint-lo potser en l'avantpassat més antic conegut dels vertebrats moderns, perquè semblava tenir una notocorda dorsal molt primitiva.
D'uns 5 cm de longitud, Pikaia nedava per sobre el fons marí usant el cos i la cua. És possible que s'alimentés filtrant partícules de l'aigua a mesura que nedava. Fins ara només se n'ha trobat 60 espècimens.

## Enllaços externs

* Dibuix d'un artista Arxivat 2006-02-11 a Wayback Machine.
# Patinatge artístic als Jocs Olímpics d'hivern de 1976

Als Jocs Olímpics d'Hivern de 1976 celebrats a la ciutat d'Innsbruck (Àustria) es disputaren quatre proves de patinatge artístic sobre gel, una en categoria masculina, una altra en categoria femenina i dues en categoria mixta per parelles. En aquesta última categoria s'introduí la modalitat de dansa per parelles.
Les proves es disputaren entre els dies 4 i 13 de febrer de 1976. Hi participaren un total de 105 patindors, entre ells 52 homes i 53 dones, de 18 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual detalls | John Curry | Vladimir Kovalev | Toller Cranston |

### Categoria femenina

| Prova | Or | Argent | Bronze |
| Individual detalls | Dorothy Hamill | Dianne de Leeuw | Christine Errath |

### Categoria mixta

| Prova | Or | Argent | Bronze |
| Parelles detalls | Unió Soviètica Irina Rodninà Alexander Zaitsev | RDA Romy Kermer Rolf Österreich | RDA Manuela Groß Uwe Kagelmann |
| Dansa detalls | Unió Soviètica Lyudmila Pakhomova Aleksandr Gorshkov | Unió Soviètica Irina Moiseyeva Andrey Minenkov | RDA Colleen O'Connor Jim Millns |

## Medaller

| Posició | País | | | | Total |
| 1 | Unió Soviètica | 2 | 2 | 0 | 4 |
| 2 | Estats Units | 1 | 0 | 1 | 2 |
| 3 | Regne Unit | 1 | 0 | 0 | 1 |
| 4 | RDA | 0 | 1 | 2 | 3 |
| 5 | Països Baixos | 0 | 1 | 0 | 1 |
| 6 | Canadà | 0 | 0 | 1 | 1 |
| Total | Total | 4 | 4 | 4 | 12 |

## Referències

* 1 2 «Olympedia – Figure Skating at the 1976 Winter Olympics». [Consulta: 26 desembre 2024].
# Wiley (Colorado)

Wiley és una població dels Estats Units a l'estat de Colorado. Segons el cens del 2000 tenia 483 habitants.

## Demografia

Segons el cens del 2000, Wiley tenia 483 habitants, 178 habitatges, i 121 famílies. La densitat de població era de 532,8 habitants per km².
Dels 178 habitatges en un 40,4% hi vivien nens de menys de 18 anys, en un 55,6% hi vivien parelles casades, en un 9% dones solteres, i en un 31,5% no eren unitats familiars. En el 25,8% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,1% tenia menys de 18 anys, un 8,9% entre 18 i 24, un 34% entre 25 i 44, un 16,6% de 45 a 60 i un 9,5% 65 anys o més.
L'edat mediana era de 32 anys. Per cada 100 dones de 18 o més anys hi havia 91,4 homes.
La renda mediana per habitatge era de 30.294 $ i la renda mediana per família de 32.143 $. Els homes tenien una renda mediana de 30.156 $ mentre que les dones 18.750 $. La renda per capita de la població era de 13.115 $. Entorn del 13,1% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wiley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r agost 2010].
* ↑ «Geographic Comparison Table- Wiley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Angle de fase

L'angle de fase, en astronomia, és l'angle entre el Sol i la Terra vist des del centre d'un planeta. Està relacionat amb la fase d'un planeta o porció del disc il·luminat tal com es veu des de la Terra. En les observacions astronòmiques es refereix normalment a l'angle Sol-objecte-observador. Per a observacions fetes des de la Terra, Sol-objecte-Terra és pràcticament igual que Sol-objecte-observador, ja que la diferència depèn de la paral·laxi, que en el cas d'observacions de la Lluna potser fins a 1°, o dos diàmetres de la lluna plena.
L'angle de fase varia de 0° a 180°. El valor 0° correspon a la posició on l'il·luminador, l'objecte i l'observador són col·linials, amb l'il·luminador i l'obsercador en la mateixa cara de l'objecte. El valor de180° és quan l'objecte està entre l'il·luminador i l'observador, també conegut com a oposició astronòmica. Valors menors de 90° representen difusió d'ones; valors més grans de 90° representen deflecció per refracció.
Per a un planeta interior com Mercuri i Venus l'angle de fase adquirix qualsevol valor, essent 0 en la conjunció superior, 180 en la conjunció inferior. Per a un planeta exterior l'angle de fase està limitat per senet Fmax=1/r on r és la distància del planeta exterior al Sol en ua. Adquirix este valor màxim en les quadratures i val 0 en la conjunció i en l'oposició. Per exemple, Mart cobreix un angle de fase màxim d'uns 45°.

## Etimologia

Originàriament es tractava de l'angle format pel Sol, la lluna i un observador situat a la Terra. L'etimologia prové de les fases de la lluna, ja que la lluentor d'un objecte i la seva aparença com a fase és la funció de l'angle de fase. El desenvolupament de l'astronomia d'observació ha conduït a la generalització de la noció per acabar definint-la com l'angle format per una font lluminosa (en principi el Sol, però que podria ser qualsevol estrella), l'objecte il·luminat per aquesta font (que podria ser qualsevol cos del sistema solar) i l'instrument d'observació (que pot estar situat sobre la Terra o per exemple sobre una sonda espacial). D'aquesta manera la noció d'angle de fase ha esdevingut independent del Sol i la Terra

## Referències

* ↑ «Phase angle».(anglès)
# Ígor Kravtxuk

Ígor Aleksàndrovitx Kravtxuk (en rus: Игорь Александрович Кравчук) (Ufà, Unió Soviètica 1966) és un jugador d'hoquei sobre gel rus, ja retirat, guanyador de quatre medalles olímpiques.

## Biografia

Va néixer el 13 de setembre de 1966 a la ciutat d'Ufà, capital de la República de Baixkíria, que en aquells moments formava part de la Unió Soviètica i que avui en dia forma part de Rússia.

## Carrera esportiva

Inicià la seva carrera esportiva a la Unió Soviètica en els equips Salavat Yulaev Ufa i CSKA Moscow, si bé el 1991 es traslladà als Estats Units per jugar als Chicago Blackhawks (1991-1993) i posteriorment als Edmonton Oilers (1993-1995, St. Louis Blues (1995-1997, Ottawa Senators (1997-2001), Calgary Flames (2000-2002) i finalment en els Florida Panthers (2002-2003).
Va participar als 21 anys en els Jocs Olímpics d'Hivern de 1988 realitzats a Calgary (Canadà), on aconseguí guanyar la medalla d'or en nom de la Unió Soviètica. En els Jocs Olímpics d'Hivern de 1992 realitzats a Albertville (França), en aquesta ocasió en representació de l'Equip Unificat després de la dissolució de la Unió Soviètica, aconseguí novament guanyar la medalla d'or. Ja en representació de Rússia participà en els Jocs Olímpics d'Hivern de 1998 realitzats a Nagano (Japó, on aconseguí guanyar la medalla de plata, i en els Jocs Olímpics d'Hivern de 2002 realitzats a Salt Lake City (Estats Units), on aconseguí guanyar la medalla de bronze.
Al llarg de la seva carrera ha aconseguit dues medalles en el Campionat del Món d'hoquei gel masculí, destacant la medalla d'or aconseguida el 1990.

## Enllaços externs

* (anglès) www.hockeydb.com - Igor Kravchuk
# Bandera de Bahrain

La bandera de Bahrain, adoptada el 2002, és de color vermell amb una franja blanca dentada formada per cinc triangles blancs i situada al costat del pal.

## Descripció

Com que els colors blanc i vermell són comuns als altres estats del golf Pèrsic, la línia en forma de serra serveix per distingir la bandera. El primer color, el blanc és per la Gran Bretanya i el segon, el vermell, per l'islam. La banda blanca està situada al costat del pal i ocupa una quarta part de la llargada total.
Els dos colors són separats per una línia amb dents de serra. Abans del segle xix la bandera era simplement vermella i s'hi va afegir la banda blanca. El 1972 la línia de dents de serra estava composta de 8 puntes blanques que feien referència al nombre d'emirats que formaven part dels Emirats Àrabs Units en el temps que el país hi va ser integrat.
El 2002 l'emir Isa ibn Salman Al Chalifah va adoptar una nova constitució i va reduir el nombre de puntes blanques a cinc, en referència als cinc pilars de l'islam.

## Construcció i dimensions
### Colors

El color blanc comprèn el 32,5% de l'àrea de la bandera, mentre que el color vermell comprèn el 67,5% restant. L'especificació del color és vermell Pantone 186 C
| Model de color | Vermell | Blanc |
| Pantone | 186C | Blanc |
| CMYK | 0-90-80-5 | 0-0-0-0 |
| RGB | 200, 16, 46 | 255, 255, 255 |
| HTML | ##C8102E | #FFFFFF |
Els models RGB i HTML s'han extret a patir dels codis de Pantone.

## Banderes antigues

* Bandera abans de 1820 (1:3)
* Bandera de 1820 a 1932 (1:3)
* Bandera de 1932 a 1972
* Bandera de 1972 a 2002 (3:5)

## Referències

* ↑ «Bahrain» (en anglès). Flags Of The World. [Consulta: 26 agost 2022].
* ↑ «National flag - Flag of Bahrain» (en anglès). MapNAll. [Consulta: 26 agost 2022].
* 1 2 «Pantone 186 C Color». iColorPalette. [Consulta: 21 agost 2022].
* 1 2 «White Color». iColorpalette. [Consulta: 21 agost 2022].
# Astrea

Segons la mitologia grega, Astrea (en grec antic Άστραία) va ser una deessa, filla de Zeus i de Temis (la Justícia) i germana del Pudor (Pudicitia). Difonia entre els homes les idees de la justícia i la virtut.
Habità a la Terra durant l'edat d'or i l'abandonà quan la humanitat caigué en la depravació. Astrea tornà cap al cel i es transformà en la constel·lació de la Verge. S'explica de vegades que, abans d'abandonar la terra, es va aturar un temps entre els pastors.
Potser se la pot identificar amb Dice, de la qual seria un sobrenom.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 60. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 30. (El Cangur / Diccionaris, núm. 209). ISBN 84-297-4146-1

## Enllaços externs

* Àmplia informació sobre Astrea. (anglès)
# Diumenge Sagnant (1905)

Es coneix com a Diumenge Sagnant el conjunt de fets succeïts el 22 de gener de 1905 (9 de gener segons el calendari julià), quan hi va haver una marxa pacífica de protesta a Sant Petersburg.
L'objectiu de la marxa era lliurar al tsar una petició de millores laborals, i la formaven famílies treballadores senceres. Anava encapçalada pel sacerdot Gueorgi Gapon, i no responia a cap consigna política: era fonamentalment obrera i camperola. Va ser salvatgement aixafada per soldats d'infanteria i cosacs, apostats enfront del Palau d'Hivern, cobrant-se un nombre de víctimes que encara avui es discuteix; els diaris del moment van parlar de milers.
El tsar, mentrestant, no es trobava a la ciutat; l'havia abandonada tement per la seva seguretat. La sagnant repressió va provocar una onada de protestes a tota Rússia: el divorci entre el tsar i la massa de camperols i obrers abocava Rússia al pitjor. Aquest succés va fer possible que molts elements de la societat russa mamprenguessin una protesta activa. Cada grup tenia els seus propis objectius i, fins i tot dins de classes similars, no existia un lideratge predominant.
# Mèdic d'Otricoli

Mèdic o Sanç (Sanctus, Σάγκτος) fou un metge romà nadiu d’Ocriculum (actual Otricoli, província de Terni, Úmbria, Itàlia) que fou martiritzat en el regnat de l'emperador Marc Aureli. La referència apareix al Monumenta Ecclesiae Otriculanae in Sabinis, però enlloc més. Al Menologium Graecum (vol. 3. p. 182), però, s'indica que era nadiu de Ravenna, no es diu que fou metge i que la seva memòria es commemora el 26 de juliol.
Ughelli a la Italia Sacra no esmenta Sanç, però dona Sant Mèdic com un dels protectors d'Ocriculum (o Otriculum). Finalment, les Acta Santorum fan constar Sant Mèdic, nadiu d'Otriculum, però no metge, i amb festa el 26 de juny, amb una història similar a la del menologi grec. Es pot pensar, doncs, que els dos noms corresponen a la mateixa persona, tot i que hi ha molta confusió.
A l'església de Santa Maria Assunta d'Otricoli es conserven les restes de sant Mèdic i altres màrtirs. Provenen de l'antiga abadia de San Vittore.

## Bibliografia

* Smith, William. Dictionary of Greek and Roman biography and mythology. 1870. "Sanctus, St." v. 3, p. 703. Arxivat 2011-05-14 a Wayback Machine.